हालांकि सीबीआई ने घूस लेने के मामले में गिरफ्तार किये गए अपने एक डीएसपी देवेंद्र कुमार को दिल्ली की एक अदालत में पेश किया. कोर्ट ने उन्हें सात की सीबीआई हिरासत में भेज दिया है. इस मामले में जांच एजेंसी के विशेष निदेशक राकेश अस्थाना पर भी आरोप लग रहे हैं. विशेष सीबीआई न्यायाधीश संतोष स्नेही मान की अदालत में कुमार की 10 दिन की हिरासत मांगते हुए जांच एजेंसी ने कहा कि उनके घर और कार्यालय पर छापे के दौरान संदिग्ध दस्तावेज और साक्ष्य मिले थे. इसमें दावा किया गया कि कुमार जांच की आड़ में वसूली करने वाले गिरोह का हिस्सा थे.